CELEX: 32020R1190
Language: sk
Date: 2020-08-11 00:00:00
Title: Vykonávacie nariadenie Komisie (EÚ) 2020/1190 zo 11. augusta 2020, ktorým sa opravuje vykonávacie nariadenie (EÚ) 2015/983 o postupe vydávania európskeho profesijného preukazu a uplatňovania výstražného mechanizmu podľa smernice Európskeho parlamentu a Rady 2005/36/ES (Text s významom pre EHP)

12.8.2020   
               
               
                  SK
               
               
                  Úradný vestník Európskej únie
               
               
                  L 262/4
               
            
         VYKONÁVACIE NARIADENIE KOMISIE (EÚ) 2020/1190
         zo 11. augusta 2020,
         ktorým sa opravuje vykonávacie nariadenie (EÚ) 2015/983 o postupe vydávania európskeho profesijného preukazu a uplatňovania výstražného mechanizmu podľa smernice Európskeho parlamentu a Rady 2005/36/ES
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Európskeho parlamentu a Rady 2005/36/ES zo 7. septembra 2005 o uznávaní odborných kvalifikácií (1), a najmä na jej článok 4a ods. 7,
         keďže:
         
                     (1)
                  
                  
                     Podľa článku 20 ods.°1 vykonávacieho nariadenia Komisie (EÚ) 2015/983 (2) musí príslušný orgán hostiteľského členského štátu na účely usadenia a dočasného a príležitostného poskytovania služieb podľa článku 7 ods. 4 smernice 2005/36/ES najprv prijať jedno z viacerých rozhodnutí. Jedným z nich je rozhodnutie o predĺžení platnosti európskeho profesijného preukazu (EPP).
                  
               
                     (2)
                  
                  
                     Článok 7 ods. 4 smernice 2005/36/ES sa však uplatňuje len na situácie, keď sa služby majú poskytovať po prvýkrát. V kontexte článku 20 ods. 1 vykonávacieho nariadenia (EÚ) 2015/983 preto rozhodnutie o predĺžení platnosti EPP nie je relevantné.
                  
               
                     (3)
                  
                  
                     Vykonávacie nariadenie (EÚ) 2015/983 by sa preto malo zodpovedajúcim spôsobom opraviť.
                  
               
                     (4)
                  
                  
                     Opatrenie stanovené v tomto nariadení je v súlade so stanoviskom Výboru pre uznávanie odborných kvalifikácií uvedeného v článku 58 ods. 1 smernice 2005/36/ES,
                  
               PRIJALA TOTO NARIADENIE:
         
            Článok 1
            V článku 20 vykonávacieho nariadenia (EÚ) 2015/983 sa odsek 1 nahrádza takto:
            
               
                  „1.   Na účely usadenia a dočasného a príležitostného poskytovania služieb podľa článku 7 ods. 4 smernice 2005/36/ES prijíma príslušný orgán hostiteľského členského štátu buď rozhodnutie o vydaní EPP, rozhodnutie o odmietnutí vydať EPP, alebo rozhodnutie o uplatnení kompenzačných opatrení podľa článku 7 ods. 4 štvrtého pododseku alebo článku 14 smernice 2005/36/ES.“
               
            
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 11. augusta 2020
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 255, 30.9.2005, s. 22.
         
            (2)  Vykonávacie nariadenie Komisie (EÚ) 2015/983 z 24. júna 2015 o postupe vydávania európskeho profesijného preukazu a uplatňovania výstražného mechanizmu podľa smernice Európskeho parlamentu a Rady 2005/36/ES (Ú. v. EÚ L 159, 25.6.2015, s. 27).